În anul 1996 a câștigat atât Campionatul Național din Rusia, cât și Campionatul Mondial la categoria de vârstă cadeți. Trei ani mai târziu a cucerit medalia de aur la Campionatul Mondial pentru juniori din 1999. Pentru acest rezultat a fost numit maestru emerit al sportului. Împreună cu fratele său mai mic, Viaceslav, s-a alăturat lotului național de seniori, cu care a fost laureat cu argint la Campionatul Mondial din 2002 de la Lisabona, după ce Rusia a fost învinsă de Franța în finală. În anul următor fratele Selin au cucerit aurul pe echipe la Campionatul Mondial din 2003 de la Havana, primul titlu mondial al Rusiei la această armă. Totuși, el nu a fost selecționat în lotul Rusiei pentru Jocurile Olimpice de vară din 2004.